РЕПУБЛИКА СРБИЈА ПРЕДЛОГ

НАРОДНА СКУПШТИНА

Радна група за унапређење изборног процеса

Број: Службено

13. мај 2024. године

Б е о г р а д

На основу тачке 4. и тачке 9. став 1. Одлуке о образовању Радне групе за унапређење изборног процеса, 04 Број: 06-961/24 од 29. априла 2024. године, Радна група за унапређење изборног процеса доставља Одбору за уставна питања и законодавство на даље поступање радну верзију препоруке Регулаторном телу за електронске медије (РЕМ) у вези са допунама Правилника о начину извршавања обавеза пружалаца медијских услуга током изборне кампање коју је Радна група за унапређење изборног процеса усвојила на састанку, одржаном 14. маја 2024. године.

ОДИХР препорука 2: 2017, 4: 2022 и 20: 2022

**Допуна члана 4: Забрана прикривеног или посредног препоручивања изборних листа или кандидата**

**ПРЕДЛАЖЕ се да се у члану 4. после става 4. Правилника о начину извршавања** **обавеза пружалаца медијских услуга дода став који гласи**:

Пружалац медијске услуге је дужан да, у оквиру програмских садржаја из става 2 овог члана, води рачуна да о активностима јавних функционера који нису кандидати на изборним листама, приликом званичних јавних скупова и догађаја који нису ванредног карактера или унапред заказани, извештава у кратким формама, без директних укључења, прекида програма и изјава јавних функционера како би се задржао баланс у извештавању, без угрожавања права јавности да сазна информације од јавног значаја.

Предлагач: ЦеСИД